इसके अलावा हाल ही में हमले का शिकार हुए मलेशियाई एयरलाइंस विमान से संबंधित ख़बरें भी ट्रेंड कर रही हैं.ऑस्ट्रेलिया और नीदरलैंड्स ने दुर्घटना वाले इलाक़े की हिफ़ाज़त के लिए साथ मिलकर काम करने की बात कही है. इस वजह से #Malaysia Airlines Flight 17 ट्रेंड कर रहा है.इसके अलावा #Glasgow2014 भी ट्रेंड कर रहा है. ग्लासगो कॉमनवेल्थ गेम्स का तीसरा दिन चल रहा है. भारत अब तक तीन स्वर्ण, पांच रजत और तीन कांस्य पदक जीत चुका है.बीबीसी फ़ेसबुक पेज पर बीबीसी हिंदी डॉट कॉम पर छपे लेख को लोग पढ़ रहे हैं जिसमें कॉमनवेल्थ गेम्स के इतिहास और इसके बारे में ब्यौरा दिया गया है.इसके अलावा कारगिल युद्ध की बातें भी फ़ेसबुक पर हो रही हैं. कारगिल युद्ध के आज 15 साल पूरे हो चुके हैं.ट्विटर पर टॉप ट्रेंड कर रहा है #ReplaceMovieNameWithBakri.इसमें मशहूर बॉलीवुड और हॉलीवुड की फ़िल्मों के नाम में बकरी शब्द जोड़कर लोग नए नाम बना रहे हैं.जैसे मैं बकरी तेरे आंगन की, आई हेट बकरी स्टोरीज़, टू स्मोंकिग बकरी, माइ नेम इज़ बकरी, रंग दे बकरी वग़ैरह.इसके अलावा #HappyNewYearOn24thOcto भी काफ़ी ट्रेंड कर रहा है. ये ट्रेंडिग टॉपिक है शाहरुख़ ख़ान की फ़िल्म हैप्पी न्यू ईयर के 24 अक्तूबर को रिलीज़ होने संबंधी ख़बरों की वजह से.शाहरुख़ ख़ान के प्रशंसक इस फ़िल्म के इतिहास बनाने की भविष्यवाणी कर रहे हैं तो साथ ही सलमान और शाहरुख़ के फ़ैंस के बीच जंग भी छिड़ी हुई है.लगातार दूसरे दिन ट्विटर पर सानिया मिर्ज़ा ट्रेंड कर रही हैं. एक बीजेपी विधायक ने सानिया मिर्ज़ा को तेलंगाना की ब्रांड एंबेसडर बनाने का विरोध किया था.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटरपर भी फ़ॉलो कर सकते हैं.)